Autoriteti rrugor Shqiptar ka shpërndarë për median një njoftim ku bën thirrje banorët e Unazës së re të cilët janë shpronësuar me vendimin e këshillit të ministrave të paraqiten pranë këtij institucioni për të tërhequr vlerën e shpronësimit të pasurive të tyre.
"Në kuadër të realizimit të projektit "Rehabilitimi i Segmentit Rrugor 'Pallati me Shigjeta – Rrethrrotullimi Shqiponja'", njoftojmë të gjithë pronarët e pasurive pronë private, të cilët janë shpronësuar me Vendimin e Këshillit të Ministrave Nr.231 Datë 17.04.2019, të dorëzojnë dokumetacionin për tërheqjen e vlerës për shpronësim, sipas dokumentacionit në vijim:
- Çertifikatën e pasurisë (fotokopje të noterizuar).
- Kartelën e pasurisë (të rifreskuar pranë Agjensisë Shtetërore të Kadastrës, Tiranë).
- Hartën e pasurisë (të rifreskuar pranë Agjensisë Shtetërore të Kadastrës, Tiranë).
- Numër llogarie (Iban), në emër të pronarit të pasurisë, ose prokurë të posaçme për personat e autorizuar për tërheqjen e vlerës.
- Kopje të kartës së identitetit.
Dokumentacioni mund të dorëzohet pranë Autoritetit Rrugor Shqiptarë, ose nëpërmjet postës.
Adresa: Rruga "Sami Frashëri",nr.3, Tiranë, ++355 4 2223300", thuhet në njoftimin e ARSH.
Ndërsa ARSH bën thirrje për dorëzimin e dokumentave të pronarëve të shpronësuar, banorët e Unazës së re që preken nga ky projekt, prej 1 viti protestojnë kundër vendimit të këshillit të ministrave për shpronësimin e tyre./abcnews.al